**Forslag vedtatt oversendt Stortingsgruppa av Fylkesårsmøtet 2025**

|  |
| --- |
| **42/2025 Prisregimer konsesjonskraft** |
| Fra Tydal Arbeiderparti |
| Statkraft investerer nasjonalt 50 mrd i oppgraderinger av vannkraftverk. I Tydal/Neaverkene investeres 3 mrd. Kommunene har lovfestet rettighet på konsesjonskraft, inntil 10 % av kraften. Det er to prisregimer for kommunes innkjøp av konsesjonskraft: Individuell selvkost før 1959 og sentralt fastsatt pris for konsesjoner etter 1959. Tydal kommune har konsesjoner før 1959. Hele konsesjonskraftgevinsten går nå i minus. Kommunen mister hele rettigheten. Dette er i strid med historiske rettigheter og gjeldende lovbestemmelser. Dette skaper stor uro i vertskommunene. Dette er svært uheldig for gjennomføring av planlagte tiltak. Prisregimene må samordnes raskt. ED-pris gjøres gjeldene for all oppgradering og nyinvesteringer. |
| Vedtak: Oversendes stortingsgruppa |

|  |
| --- |
| **67/2025 Villaksen skal være en betydelig fremtidig ressurs** |
| Fra Overhalla Arbeiderparti |
| Overhalla Arbeiderparti er opptatt av å ta vare på Norges villaksstamme og bidrar aktivt gjennom dialog og møter med lokale næringsinteresser for at villaks skal være en betydelig fremtidig naturressurs.Laksefiske har vært en viktig næring i Overhalla i 150 år og er ivaretatt på best mulig måte i forhold til eksisterende kunnskap om forvaltning og bevaring. Næringen har i flere 10-år bidratt til vekst og utvikling av lokalsamfunnet.Miljødirektoratet ønsker at det for fiskesesongen 2025 strammes inn i antall fiskedøgn og har foreslått av elvene Bjøra og Namsen får utsatt fiskestart til henholdsvis 1. juni og 15. juni.En utsatt fiskestart for 2025 vil ha svært negative konsekvenser for lokalsamfunnet og ramme næringslivet både direkte og indirekte. Overhalla Arbeiderparti mener at strengere regler for selve fangsten er viktigere for å bevare villaksstammen enn å redusere fisketidene.**Overhalla Arbeiderparti krever at Miljødirektoratet opprettholder starttidspunkt og sluttidspunkt for laksefiskesesongen men foretar nødvendige innstramminger i fangstkvotene.** |
| Vedtak: Oversendes stortingsgruppa |

|  |
| --- |
| **102/2025 Transhelse** |
| Fra Trondheim Arbeiderparti |
| Tilgangen til helsetjenester for transpersoner i Norge er mangelfull og preget av lange ventetider, manglende kompetanse og utilstrekkelig behandlingstilbud. Mange transpersoner opplever utfordringer i møte med helsevesenet, enten det gjelder tilgang til kjønnsbekreftende behandling eller grunnleggende helsetjenester uten diskriminering og fordommer. Det er et økende behov for politiske tiltak som sikrer likeverdig helsehjelp for alle, uavhengig av kjønnsidentitet.**Utfordringer i dagens system**I Norge har 2 av 3 transpersoner vurdert selvmord og 1 av 3 har forsøkt. Når de har oppgitt hvorfor, er grunnene manglende sosial aksept og manglende behandling. Norge regnes som et transvennlig land, noe som peker på at hovedproblemet ligger i utilstrekkelig tilgang til kjønnsbekreftende behandling. Nesten 40 % av transpersoner har redusert arbeidsevne, og lange ventetider på nødvendig helsehjelp koster samfunnet både menneskelige og økonomiske ressurser.Transpersoner som søker helsehjelp, møter ofte byråkratiske hindringer og lange ventetider, særlig ved Nasjonal behandlingstjeneste for kjønnsinkongruens (NBTS). Mange opplever også at fastleger og spesialisthelsetjenesten har begrenset kompetanse om transhelse, noe som kan føre til feilbehandling og unødig psykisk belastning. Dette gjør at mange står uten nødvendig helsehjelp i flere år, noe som kan føre til alvorlige helsekonsekvenser.**Psykisk helse og livskvalitet**Manglende tilgang til adekvat helsehjelp har store konsekvenser for transpersoners psykiske helse. Mange sliter med depresjon, angst og selvmordstanker som følge av å bli møtt med mistro eller avvisning i helsevesenet. Innføre rett til kjønnsbekreftende behandling for myndige etter informasjonskurs og samtykkekompetansevurdering; såkalt "informert samtykke" i tråd med Verdens Helseorganisasjon. Trøndelag Arbeiderparti vil:* Innføre informert samtykke på kjønnsbekreftende behandling for myndige transpersoner.
* Desentralisere kjønnsbekreftende behandling til primærhelsetjenesten hvor mulig.
* Øke kapasiteten og redusere ventetidene ved NBTS.
* Sikre at fastleger og spesialisthelsetjenesten får bedre kompetanse på transhelse.
* Sikre at transungdom får tilgang til pubertetsblokkere, for ungdom under 16 år skal dette skje i samråd med lege og foresatte.
* Styrke psykisk helsetilbud for transpersoner.
* Sikre rett til helsehjelp uten diskriminering, slik at alle får likeverdig behandling.

I en moderne verden må vi ha en helsetjeneste tilpasset alle. Ingen skal måtte kjempe for grunnleggende helsehjelp på bakgrunn av sin kjønnsidentitet. |
| Vedtak: Oversendes stortingsgruppa, helsefraksjonen |

|  |
| --- |
| **103/2025 Lipødem** |
| Fra Holtålen Arbeiderparti |
| Lipødem er en tilstand med sykelig fettsamling i sete, lår og legger, eventuelt armer. Årsaken er ukjent, men det kan være arvelige faktorer. Sykdommen starter langsomt og nærmest umerkelig ved at man blir gradvis fyldigere i legger og lår. De første forandringene ses ofte rundt og bak anklene, men etter hvert omfattes hele benet. Tykkelsen avtar ikke ved at man legger bena høyt, og fettet forsvinner heller ikke ved slanking. Når fettmengden øker kan dette ødelegge eller forstyrre både lymfedrenasje og blodomløp. Det er ofte en smertefull tilstand, og bedres ikke ved slanking. Lipødem er en sykdom som først og fremst rammer kvinner. Tilstanden kan være kosmetisk svært sjenerende og psykisk belastende med redusert livskvalitet.Noen kvinner må slutte i arbeid og gå over på uføretrygd, noe som er uheldig både for kvinnen og samfunnet. Det vil være dyrere for samfunnet at kvinner ramler ut av arbeidslivet enn å støtte økonomisk til nødvendig behandling. Det finnes ingen behandling som kan fjerne eller helbrede tilstanden. Fettsuging regnes som eneste alternativ til å redusere fettvevet og bremse sykdomsutviklingen. Behandlingen er imidlertid svært kostnadskrevende. En lipødemoperasjon koster rundt 70.000. De fleste pasienter trenger minst 4 inngrep.Sykdommen rammer som nevnt kvinner i alle aldre, og mange har ikke økonomi til denne behandlingen. På denne bakgrunn ber Holtålen Ap om at TAP bidrar til økt fokus på kvinnesykdommer, og spesielt lipødem, da behandlingen må betales av pasienten selv. Kostnadene til behandling bør dekkes ved ordinær egenandel fra pasienten, det resterende av det offentlige.  |
| Vedtak: Oversendes stortingsgruppa, helsefraksjonen |
| **1002/ Reetablere naturreservat** |
|  Fra Frøya Arbeiderparti |
| TRØNDELAG AP skal jobbe for at regjering/fylkeskommune tar kostnadene med å reetablere naturreservaters natur deriblant rensing av plast og annet avfall.Naturreservatet Froan, som ligger i Frøya kommune, holder på å gå til grunne pga plast og annet avfall. Døde fugler og annet dyreavfall ligger og råtner. Vi ser også at fugler lider sin død pga. dette!Naturreservatet er sterkt forurenset. Staten eller fylkeskommune som har overoppsynet med naturreservatene må også ta ansvar for opprydding.  |
| Vedtak: Oversendes stortingsgruppa og fylkestingsgruppa |